ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
10 พ.ย. 2558

ทันเกมส์ ภาคบ่าย – บล.ไทยพาณิชย์
สรุปภาวะตลาดภาคเช้า : SET แกว่งในแดนลบก่อนฟื้นตัวขึ้น – SET เปิดปรับตัวลง และแกว่งตัวในแดนลบโดยถูกดันจากภาวะตลาดหุ้นในภูมิภาค และค่าเงินบาทที่ยังทรงตัวแข็งค่าอยู่ ทั้งนี้ดัชนี SET ปิดตลาดภาคเช้าที่ระดับ 1401.31 จุด -1.26 จุด -0.09% ด้วยมูลค่าซื้อขายเบาบางที่ระดับ 1.6 หมื่นลบ. โดยกลุ่มหลักพลังงานและวัสดุก่อสร้างกดดันตลาดอยู่ -1.0% และ -1.0% ตามลำดับ ส่วนท่องเที่ยวปิดปรับตัวขึ้น +2.0% ด้านตลาดภูมิภาคส่วนมากปรับตัวลงตามดัชนีตลาดหุ้น EU+US เมื่อคืนวานนี้ ด้านค่าเงินบาททรงตัวที่ใกล้ระดับ 35.90 บาทต่อ
กลยุทธ์ที่แนะนำ : ช่วงบ่าย: คาดดัชนีตลาดหุ้นแกว่งต่อในกรอบ +/-5 จุด ระหว่าง 1395-1405 จุด หากขึ้นทะลุผ่าน 1410 จุดได้ จะเป็นสัญญาณในระยะสั้นที่ดีขึ้น และมีแนวต้านถัดไปที่ 1420 จุด ส่วนแนวรับอยู่ที่ระดับ 1390 และ 1380 จุด กลยุทธ์ หากจะเก็งกำไร เน้นเพียงรอบสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ GOLD (รับ 7.40 ต้าน 8.00 cut 7.20) และ AUCT (รับ 12.6 ต้าน 13.7 cut 12.2)
 